Ֆրանսիացի նախարարի այս հրապարակային կոչը, թվում է, միջազգային կառույցները դժվար թե անտեսեն: Սակայն թե դա որևէ գործնական արդյունք կտա՞, և ուրիշ ի՞նչ համարժեք քայլեր կձեռնարկվեն՝ չափն անցած քաղաքական գործիչներին ու անօրինական շահույթի հետևից ընկած պետություններին պատժելու համար՝ դեռ կերևա: Որովհետև բացահայտումն այնքան կարևոր է ու աղմկահարույց, որ չի կարող կարճ ժամանակում մոռացության մատնվել կամ անհետևանք անցնել: